title: A Bizottság (EU) 2016/818 végrehajtási rendelete (2016. május 17.) az 575/2013/EU európai parlamenti és tanácsi rendelet értelmében a globálisan rendszerszinten jelentős intézmények azonosításához alkalmazott mutatóértékek nyilvánosságra hozatalának egységes formátumára és időpontjára vonatkozó végrehajtás-technikai standardok rögzítéséről szóló 1030/2014/EU végrehajtási rendelet módosításáról (EGT-vonatkozású szöveg)

text:
               25.5.2016

               HU

               Az Európai Unió Hivatalos Lapja

               L 136/4

         A BIZOTTSÁG (EU) 2016/818 VÉGREHAJTÁSI RENDELETE
   (2016. május 17.)
   az 575/2013/EU európai parlamenti és tanácsi rendelet értelmében a globálisan rendszerszinten jelentős intézmények azonosításához alkalmazott mutatóértékek nyilvánosságra hozatalának egységes formátumára és időpontjára vonatkozó végrehajtás-technikai standardok rögzítéséről szóló 1030/2014/EU végrehajtási rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a hitelintézetekre és befektetési vállalkozásokra vonatkozó prudenciális követelményekről és a 648/2012/EU rendelet módosításáról szóló, 2013. június 26-i 575/2013/EU európai parlamenti és tanácsi rendeletre (1) és különösen annak 441. cikke (2) bekezdésének harmadik albekezdésére,
   mivel:

               (1)

               Az 1030/2014/EU bizottsági végrehajtási rendelet (2) meghatározza a 2013/36/EU európai parlamenti és tanácsi irányelv (3) 131. cikke értelmében globálisan rendszerszinten jelentős intézményként való azonosításhoz alkalmazott mutatóértékek nyilvánosságra hozatalának egységes formátumát.

               (2)

               A 2013/36/EU irányelv 131. cikke értelmében globálisan rendszerszinten jelentős intézményként azonosított intézmények által a nyilvánosságra hozatalhoz használt tábláknak a nemzetközi, különösen a Bázeli Bankfelügyeleti Bizottság által kibocsátott standardokat kell figyelembe venniük.

               (3)

               Az 1030/2014/EU végrehajtási rendelet mellékletében található tábla a Bázeli Bankfelügyeleti Bizottság által a 2015. évi adatgyűjtéshez használt táblát tükrözi.

               (4)

               A Bázeli Bankfelügyeleti Bizottság minden év januárjában frissített adatszolgáltatási táblát tesz közzé. A globálisan rendszerszinten jelentős intézmények azonosítási folyamata során az információk nyilvánosságra hozatalának globális egységessége és a folyamat átláthatóságának biztosítása érdekében az 1030/2014/EU végrehajtási rendeletet módosítani kell.

               (5)

               Mivel a 2016. évi azonosítási folyamat céljából történő adatgyűjtés 2016. első negyedévében kezdődik, és az intézményeknek egyértelműen tudniuk kell, mely adatokat kell nyilvánosságra hozni, ennek a rendeletnek haladéktalanul hatályba kell lépnie.

               (6)

               Ez a rendelet az Európai Bankhatóság (EBH) által a Bizottsághoz benyújtott végrehajtás-technikai standardtervezeteken alapul.

               (7)

               Az EBH nyilvános konzultációt folytatott az e rendelet alapját képező végrehajtás-technikai standardtervezetekről, elemezte az esetlegesen kapcsolódó költségeket és hasznot, továbbá kikérte az 1093/2010/EU európai parlamenti és tanácsi rendelet (4) 37. cikkével összhangban létrehozott banki érdekképviseleti csoport véleményét,

         ELFOGADTA EZT A RENDELETET:
   1. cikk
   Az 1030/2014/EU végrehajtási rendelet a következőképpen módosul:

               1.

               Az 1. cikk helyébe a következő szöveg lép:
               „1. cikk
               Egységes formátum
               A globálisan rendszerszinten jelentős intézményeknek a globálisan rendszerszinten jelentős intézmények azonosításához alkalmazott információkat (mutatók, kiegészítő adatok és tájékoztató adatok) elektronikus formátumban, az e rendelet mellékletében található tábla használatával kell bejelenteniük az érintett hatóságnak, figyelembe véve az alapul szolgáló adatok azon további specifikációit és azokat az instrukciókat, amelyeket az érintett hatóság minden évben kiad. A táblát alkalmazva és figyelembe véve az említett specifikációkat és instrukciókat, a globálisan rendszerszinten jelentős intézmények azon mutatók értékeit hozzák nyilvánosságra, amelyeket pontszámuk meghatározásához felhasználtak az 1222/2014/EU felhatalmazáson alapuló rendeletben meghatározott azonosítási módszertannak megfelelően.
               A globálisan rendszerszinten jelentős intézmények nem kötelesek a kiegészítő adatokat és a tájékoztató adatokat nyilvánosságra hozni.”

               2.

               A 3. cikk harmadik albekezdése helyébe a következő szöveg lép:
               „Az információk globálisan rendszerszinten jelentős intézmények általi nyilvánosságra hozatalát követően az érintett hatóság indokolatlan késedelem nélkül elküldi a kitöltött táblákat – a kiegészítő adatokkal és a tájékoztató adatokkal együtt – az EBH részére. Az EBH a kitöltött táblát – a kiegészítő adatok és a tájékoztató adatok nélkül – központilag összesítve közzéteszi honlapján.”

               3.

               A melléklet helyébe az e rendelet mellékletében meghatározott szöveg lép.

         2. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. május 17-én.

            a Bizottság részéről

            az elnök

         Jean-Claude JUNCKER

      (1)  HL L 176., 2013.6.27., 1. o.

      (2)  A Bizottság 2014. szeptember 29-i 1030/2014/EU végrehajtási rendelete az 575/2013/EU európai parlamenti és tanácsi rendelet értelmében a globálisan rendszerszinten jelentős intézmények azonosításához alkalmazott mutatóértékek nyilvánosságra hozatalának egységes formátumára és időpontjára vonatkozó végrehajtás-technikai standardok rögzítéséről (HL L 284., 2014.9.30., 14. o.)

      (3)  Az Európai Parlament és a Tanács 2013. június 26-i 2013/36/EU irányelve a hitelintézetek tevékenységéhez való hozzáférésről és a hitelintézetek és befektetési vállalkozások prudenciális felügyeletéről, a 2002/87/EK irányelv módosításáról, a 2006/48/EK és a 2006/49/EK irányelv hatályon kívül helyezéséről (HL L 176., 2013.6.27., 338. o.).

      (4)  Az Európai Parlament és a Tanács 2010. november 24-i 1093/2010/EU rendelete az európai felügyeleti hatóság (Európai Bankhatóság) létrehozásáról, a 716/2009/EK határozat módosításáról és a 2009/78/EK bizottsági határozat hatályon kívül helyezéséről (HL L 331., 2010.12.15., 12. o.).

      MELLÉKLET

            „MELLÉKLET

               TÁBLA A GLOBÁLISAN RENDSZERSZINTEN JELENTŐS INTÉZMÉNYEK AZONOSÍTÁSÁHOZ

                  Általános banki adatok

                           1. rész: Általános információk

                                    a)

                                    Az érintett felügyeleti hatóság által szolgáltatott általános információk

                                    (1)

                                    Országkód

                                    (2)

                                    Bank neve

                                    (3)

                                    Adatszolgáltatás időpontja (éééé-hh-nn)

                                    (4)

                                    Adatszolgáltatás pénzneme

                                    b)

                                    Az adatszolgáltató intézmény által szolgáltatott általános információk

                                    (1)

                                    Adatszolgáltató egység

                                    (2)

                                    Számviteli standard

                                    (3)

                                    Nyilvánosságra hozatal időpontja (éééé-hh-nn)

                                    (4)

                                    Nyilvánosságra hozatal nyelve

                                    (5)

                                    Nyilvánosságra hozatal internetcíme

                  Méretmutató

                           2. rész: Teljes kitettség

                           Összeg

                  Összekapcsoltsági mutatók

                           3. rész: Pénzügyi rendszeren belüli eszközök

                           Összeg

                           4. rész: Pénzügyi rendszeren belüli kötelezettségek

                           Összeg

                           5. rész: Fennálló értékpapír-pozíciók

                           Összeg

                  Helyettesíthetőség/Pénzügyi intézményi infrastruktúra mutatói

                           6. rész: Tárgyévi pénzforgalom (a csoporton belüli pénzforgalom kivételével)

                           Összeg

                           7. rész: Letétbe helyezett eszközök

                           Összeg

                           8. rész: Kötvény- és részvénypiaci, jegyzési garanciával biztosított ügyletek

                           Összeg

                  Összetettségi mutató

                           9. rész: Tőzsdén kívüli (OTC) származtatott ügyletek névleges összege

                           Összeg

                           10. rész: Kereskedési célú és értékesíthető értékpapírok

                           Összeg

                           11. rész: 3. szintű eszközök

                           Összeg

                  Több joghatóságot érintő tevékenység mutatói

                           12. rész: Több joghatóságot érintő követelések

                           Összeg

                           13. rész: Több joghatóságot érintő kötelezettségek

                           Összeg

                  Kiegészítő adatok

                           14. rész: Kiegészítő mutatók

                           Összeg

                           15. rész: Kiegészítő tételek

                           Összeg”


title: A Bizottság 565/2013/EU végrehajtási rendelete ( 2013. június 18. ) az 1731/2006/EK, a 273/2008/EK, az 566/2008/EK, a 867/2008/EK, a 606/2009/EK rendeletnek, valamint az 543/2011/EU és az 1333/2011/EU végrehajtási rendeletnek a mezőgazdasági piacok közös szervezése keretében teljesítendő értesítési kötelezettségek tekintetében történő módosításáról, valamint a 491/2007/EK rendelet hatályon kívül helyezéséről

text:
               19.6.2013

               HU

               Az Európai Unió Hivatalos Lapja

               L 167/26

         A BIZOTTSÁG 565/2013/EU VÉGREHAJTÁSI RENDELETE
   (2013. június 18.)
   az 1731/2006/EK, a 273/2008/EK, az 566/2008/EK, a 867/2008/EK, a 606/2009/EK rendeletnek, valamint az 543/2011/EU és az 1333/2011/EU végrehajtási rendeletnek a mezőgazdasági piacok közös szervezése keretében teljesítendő értesítési kötelezettségek tekintetében történő módosításáról, valamint a 491/2007/EK rendelet hatályon kívül helyezéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 192. cikke (2) bekezdésére, összefüggésben 4. cikkével,
   mivel:

               (1)

               A közös piacszervezésnek, a közvetlen kifizetések rendszerének, a mezőgazdasági termékek promóciójának, valamint a legkülső régiókra és a kisebb égei-tengeri szigetekre alkalmazandó rendszereknek a végrehajtásával összefüggésben a Bizottsághoz eljuttatandó információk és dokumentumok tagállamok általi továbbítására vonatkozó részletes szabályok megállapításáról szóló, 2009. augusztus 31-i 792/2009/EK bizottsági rendelet (2) közös szabályokat állapít meg azoknak az információknak és dokumentumoknak a továbbításával kapcsolatban, amelyeket a tagállamoknak kell eljuttatniuk a Bizottsághoz. Az említett szabályok egyebek mellett kötelezővé teszik a tagállamok számára a Bizottság által rendelkezésükre bocsátott információs rendszerek használatát, és szabályozzák az értesítések küldésére jogosult hatóságok vagy személyek hozzáférési jogainak validálását. A 792/2009/EK rendelet ezenkívül közös elveket állapít meg az információs rendszerek tekintetében a dokumentumok mindenkori hitelességének, teljességének és olvashatóságának biztosítására, továbbá rendelkezik a személyes adatok védelméről. Az ezeknek az információs rendszereknek a használatára vonatkozó kötelezettséget minden értesítési kötelezettséget előíró rendeletbe bele kell foglalni.

               (2)

               A Bizottság olyan információs rendszert fejlesztett ki, amely lehetővé teszi, hogy a dokumentumok kezelése és az eljárások lebonyolítása a Bizottság belső munkafolyamataiban és a közös agrárpolitika végrehajtásában részt vevő hatóságokkal való kapcsolattartásában egyaránt elektronikus úton történjék.

               (3)

               E rendszeren keresztül számos értesítési kötelezettség teljesíthető, nevezetesen azok, amelyeket a Bizottság következő rendeletei tartalmaznak: a marha- és borjúhúsból készült egyes tartósított termékekre nyújtott export-visszatérítések alkalmazására vonatkozó különös részletes szabályokról szóló, 2006. november 23-i 1731/2006/EK rendelet (3); a tej és tejtermékek elemzési és minőségértékelési módszerei tekintetében az 1255/1999/EK tanácsi rendelet alkalmazására vonatkozó részletes szabályok megállapításáról szóló, 2008. március 5-i 273/2008/EK rendelet (4); az 1234/2007/EK tanácsi rendeletnek a legfeljebb tizenkét hónapos szarvasmarhák húsának értékesítése tekintetében történő részletes alkalmazási szabályainak megállapításáról szóló, 2008. június 18-i 566/2008/EK rendelet (5), az olajbogyó-ágazatban működő piaci szereplők szervezetei, azok munkaprogramjai és finanszírozása tekintetében az 1234/2007/EK tanácsi rendelet alkalmazására vonatkozó részletes szabályok megállapításáról szóló, 2008. szeptember 3-i 867/2008/EK rendelet (6); a 479/2008/EK tanácsi rendeletnek a szőlőből készült termékek kategóriái, a borászati eljárások és az azokhoz kapcsolódó korlátozások tekintetében történő végrehajtására vonatkozó egyes szabályok megállapításáról szóló, 2009. július 10-i 606/2009/EK rendelet (7); és az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU végrehajtási rendelet (8).

               (4)

               A hatékony igazgatás érdekében és az eddigi tapasztalatokat figyelembe véve egyes értesítéseket a rendeletben indokolt egyszerűsíteni, pontosítani vagy törölni.

               (5)

               A vetőmagokra vonatkozó adatközlések tekintetében az 1947/2005/EK tanácsi rendelet részletes alkalmazási szabályainak megállapításáról szóló, 2007. május 3-i 491/2007/EK bizottsági rendeletben (9) előírt értesítések kivétel nélkül okafogyottá váltak, mivel az egyes vetőmagfajtákra nyújtható egyedi támogatás megszűnt.

               (6)

               Az 543/2011/EU végrehajtási rendelet 135. cikke a reprezentatív piacok szokásos piaci napjaira vonatkozó értesítést ír elő. Mivel az elektronikus bejelentési rendszer lehetővé teszi az árak napi szintű közlését, már nem szükséges bejelenteni a szokásos piaci napokat.

               (7)

               Az 1333/2011/EU bizottsági végrehajtási rendelet (10) 9. cikke előírja a tagállamok számára, hogy lista formájában értesítsék a Bizottságot a banánt értékesítő azon kereskedőkrőlt, akik mentesülnek a forgalmazási előírásoknak való megfelelés ellenőrzésétől. Ez az értesítés a banánágazatra vonatkozó forgalmazási előírások betartásának biztosítása szempontjából nem bizonyult hasznosnak. Ezért indokolt megszüntetni.

               (8)

               Az 1731/2006/EK, a 273/2008/EK, az 566/2008/EK, a 867/2008/EK, a 606/2009/EK rendeletet, valamint az 543/2011/EU és az 1333/2011/EU végrehajtási rendeletet ezért ennek megfelelően módosítani kell. A 491/2007/EK rendeletet hatályon kívül kell helyezni.

               (9)

               Az e rendeletben előírt intézkedések összhangban vannak a mezőgazdasági piac közös szervezésével foglalkozó irányítóbizottság véleményével,

         ELFOGADTA EZT A RENDELETET:
   1. cikk
   Az 1731/2006/EK rendelet 5. cikke helyébe a következő szöveg lép:

      „5. cikk
      További ellenőrző intézkedések
      (1)   A tagállamok meghatározzák a tartósított termékek előállításának ellenőrzésére szolgáló részletesebb intézkedéseket, és értesítik ezekről a Bizottságot. Megtesznek minden szükséges intézkedést annak érdekében, hogy kizárják a felhasználandó alapanyagok vagy a szóban forgó termékek más anyagokkal vagy termékekkel való helyettesítésének lehetőségét.
      (2)   Az (1) bekezdésben említett értesítéseket a 792/2009/EK bizottsági rendeletnek (11) megfelelően kell megküldeni.

   2. cikk
   A 273/2008/EK rendelet a következőképpen módosul:

               1.

               A 19. cikket el kell hagyni.

               2.

               A szöveg a következő 19a. cikkel egészül ki:
               „19a. cikk
               Értesítések
               A 2. cikkben, a 4. cikk (1) bekezdésében és a III. C. mellékletében előírt értesítéseket a 792/2009/EK bizottsági rendeletnek (12) megfelelően kell megküldeni.

         3. cikk
   Az 566/2008/EK rendelet 9. cikke helyébe a következő szöveg lép:

      „9. cikk
      Értesítések
      A 4. cikk (1) és (3) bekezdésében, a 6. cikk (3) bekezdésében, valamint a 8. cikk (1) és (2) bekezdésében előírt értesítéseket a 792/2009/EK bizottsági rendeletnek (13) megfelelően kell megküldeni.

   4. cikk
   A 867/2008/EK rendelet 18. cikke (4) bekezdésének helyébe a következő szöveg lép:

      „(4)   Az e cikkben előírt értesítéseket a 792/2009/EK bizottsági rendeletnek (14) megfelelően kell megküldeni.

   5. cikk
   A 606/2009/EK rendelet a következőképpen módosul:

               1.

               A 4. cikk szövege az alábbi (5) bekezdéssel egészül ki:
               „(5)   Az (1) bekezdés c) pontjában, valamint a (3) és a (4) bekezdésben előírt információkat és dokumentumokat a 792/2009/EK bizottsági rendeletnek (15) megfelelően kell megküldeni a Bizottságnak.

               2.

               Az I. A. melléklet 3. függelékének 2. pontja helyébe a következő szöveg lép:

                           „(2)

                           Ha Görögország az (1) bekezdés b) pontjában említett rendelkezéseket módosítani kívánja, arról előre értesíti a Bizottságot. Az értesítést a 792/2009/EK rendeletnek megfelelően kell megküldeni. Ha a Bizottság az értesítést követő két hónapon belül nem válaszol, akkor Görögország végrehajthatja a tervezett módosításokat.”

               3.

               Az I. B. melléklet A. részének 3. pontjában a második mondat helyébe a következő szöveg lép:
               „A tagállamok a 792/2009/EK rendeletnek megfelelően, előzetesen közlik a Bizottsággal az érintett borokra vonatkozó valamennyi szükséges technikai információt, ideértve a termékleírást és az évente előállított mennyiséget is.”

               4.

               Az I. C. melléklet 3. pontjában a második bekezdés helyébe a következő szöveg lép:
               „A tagállamok a 792/2009/EK rendeletnek megfelelően értesítik a szóban forgó eltérésekről a Bizottságot. A Bizottság ezeket a többi tagállam tudomására hozza.”

         6. cikk
   Az 543/2011/EU végrehajtási rendelet a következőképpen módosul:

               1.

               A 134. cikk (1) bekezdésének a) pontja helyébe a következő szöveg lép:

                           „a)

                           a harmadik országokból importált és a XVII. mellékletben felsorolt reprezentatív importpiacokon forgalmazott termékek reprezentatív átlagárait, valamint a jelentős mennyiségű importált termékre más piacokon feljegyzett szignifikáns árakat vagy, a reprezentatív piacok árainak hiányában, az importált termékek más piacokon feljegyzett szignifikáns árait; és”.

               2.

               A 135. cikket el kell hagyni.

               3.

               A 146. cikk (3) bekezdésének helyébe a következő bekezdés lép:
               „(3)   A 9. cikk (2) bekezdésében, a 18. cikk (3) és (4) bekezdésében, a 97. cikkben, a 128. cikkben, a 129. cikk (1) bekezdésében, a 130. cikkben, a 131. cikkben és az ebben a cikkben előírt értesítéseket, valamint a 92. cikk (1) bekezdésében előírt kérelmet a 792/2009/EK rendeletnek megfelelően kell megküldeni.”

               4.

               A XVII. melléklet címe helyébe a következő szöveg lép: „A 134. cikk (1) bekezdésének a) pontjában említett reprezentatív piacok”.

         7. cikk
   Az 1333/2011/EU végrehajtási rendelet 9. cikke (3) bekezdésének második albekezdését el kell hagyni.
   8. cikk
   A 491/2007/EK rendelet hatályát veszti.
   9. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2013. július 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. június 18-án.

            a Bizottság részéről

            az elnök

         José Manuel BARROSO

      (1)  HL L 299., 2007.11.16., 1. o.

      (2)  HL L 228., 2009.9.1., 3. o.

      (3)  HL L 325., 2006.11.24., 12. o.

      (4)  HL L 88., 2008.3.29., 1. o.

      (5)  HL L 160., 2008.6.19., 22. o.

      (6)  HL L 237., 2008.9.4., 5. o.

      (7)  HL L 193., 2009.7.24., 1. o.

      (8)  HL L 157., 2011.6.15., 1. o.

      (9)  HL L 116., 2007.5.4., 3. o.

      (10)  HL L 336., 2011.12.20., 23. o.

      (11)  HL L 228., 2009.9.1., 3. o.”

      (12)  HL L 228., 2009.9.1., 3. o.”

      (13)  HL L 228., 2009.9.1., 3. o.”

      (14)  HL L 228., 2009.9.1., 3. o.”

      (15)  HL L 228., 2009.9.1., 3. o.”


title: A Bizottság 669/2013/EU végrehajtási rendelete ( 2013. július 12. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               13.7.2013

               HU

               Az Európai Unió Hivatalos Lapja

               L 192/72

         A BIZOTTSÁG 669/2013/EU VÉGREHAJTÁSI RENDELETE
   (2013. július 12.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. július 12-én.

            a Bizottság részéről, az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0707 00 05

                  TR

                  105,8

                  ZZ

                  105,8

                  0709 93 10

                  MA

                  60,4

                  TR

                  130,8

                  ZZ

                  95,6

                  0805 50 10

                  AR

                  78,6

                  TR

                  70,0

                  UY

                  89,3

                  ZA

                  102,3

                  ZZ

                  85,1

                  0808 10 80

                  AR

                  141,4

                  BR

                  109,9

                  CL

                  123,4

                  CN

                  95,9

                  NZ

                  136,3

                  US

                  141,4

                  ZA

                  113,5

                  ZZ

                  123,1

                  0808 30 90

                  AR

                  107,8

                  CL

                  131,1

                  CN

                  74,5

                  ZA

                  111,3

                  ZZ

                  106,2

                  0809 10 00

                  TR

                  189,1

                  ZZ

                  189,1

                  0809 29 00

                  TR

                  344,6

                  US

                  793,8

                  ZZ

                  569,2

                  0809 30

                  TR

                  192,3

                  ZZ

                  192,3

                  0809 40 05

                  BA

                  195,8

                  IL

                  99,1

                  MA

                  99,1

                  ZZ

                  131,3

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 335/2012/EU végrehajtási rendelete ( 2012. április 19. ) az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 169. alkalommal történő módosításáról

text:
               20.4.2012

               HU

               Az Európai Unió Hivatalos Lapja

               L 108/9

         A BIZOTTSÁG 335/2012/EU VÉGREHAJTÁSI RENDELETE
   (2012. április 19.)
   az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 169. alkalommal történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára, 7a. cikkének (1) bekezdésére és 7a. cikkének (5) bekezdésére,
   mivel:

               (1)

               A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.

               (2)

               2012. április 12-én az Egyesült Nemzetek Biztonsági Tanácsának szankcióbizottsága úgy határozott, hogy egy természetes személyt felvesz az azon személyekre, csoportokra és szervezetekre vonatkozó listájára, amelyekre a pénzeszközök és gazdasági erőforrások befagyasztása vonatkozik. Továbbá úgy határozott, hogy két bejegyzést módosít a listán.

               (3)

               A 881/2002/EK rendelet I. mellékletét ennek megfelelően módosítani kell.

               (4)

               Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,

         ELFOGADTA EZT A RENDELETET:
   1. cikk
   A 881/2002/EK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. április 19-én.

            a Bizottság részéről, az elnök nevében,

            a Külpolitikai Eszközökért Felelős Szolgálat vezetője

      (1)  HL L 139., 2002.5.29., 9. o.

      MELLÉKLET
      A 881/2002/EK rendelet I. melléklete a következőképpen módosul:

                  1)

                  A „Természetes személyek” rész a következő bejegyzéssel egészül ki:
                  „Son Hadi Bin Muhadjir (más néven a) Son Hadi bin Muhadjr; b) Son bn Hadi Muhadjir; c) Son Hadi bin Mujahir). Címe: Jalan Raya, Gongdanglegi, RT/RW 1/13 Cangkring Malang, Beji, Pasuran 67154, Kelet-Jáva, Indonézia. Születési ideje: 1971.5.12. Születési helye: Pasuran, Kelet-Jáva, Indonézia. Állampolgársága: indonéz. Útlevélszáma: R057803 (Son bn Hadi Muhadjir névvel kiállított indonéziai útlevél). Nemzeti személyazonosító száma: 3514131205710004 (Son Hadi névvel kiállított indonéziai személyazonosító igazolvány). A 2a. cikk (4) bekezdésének b) pontjában meghatározott megjelölés időpontja: 2012.4.13.”

                  2)

                  A „Jogi személyek, csoportok és szervezetek” részben az „Al-Haramain (holland szárny) (alias Stichting Al Haramain Humanitarian Aid). Cím: Jan Hanzenstraat 114, 1053 SV Amsterdam, Hollandia” bejegyzés helyébe a következő szöveg lép:
                  „Al-Haramain (holland szárny) (más néven Stichting Al Haramain Humanitarian Aid). Címe: Jan Hanzenstraat 114, 1053 SV Amszterdam, Hollandia (a jegyzékbe vétel időpontjában). A 2a. cikk (4) bekezdésének b) pontjában meghatározott megjelölés időpontja: 2006.7.6.”

                  3)

                  A „Jogi személyek, csoportok és szervezetek” részben a „Movement for Reform in Arabia (alias a) Movement for Islamic Reform in Arabia, b) MIRA, c) Al Islah (Reform), d) MRA, e) Al-Harakat al-Islamiyah lil-Islah, f) Islamic Movement for Reform, g) Movement for (Islamic) Reform in Arabia Ltd, h) Movement for Reform in Arabia Ltd). Cím: a) BM Box: MIRA, London WC1N 3XX, Egyesült Királyság, b) Safiee Suite, EBC House, Townsend Lane, London NW9 8LL, Egyesült Királyság. Egyéb információ: a) e-mail cím: info@islah.org, b) tel.: 020 8452 0303, c) fax: 020 8452 0808, d) egyesült királyságbeli cégnyilvántartási szám: 03834450” bejegyzés helyébe a következő szöveg lép:
                  „Movement for Reform in Arabia (más néven a) Movement for Islamic Reform in Arabia; b) MIRA; c) Al Islah (Reform); d) MRA; e) Al-Harakat al-Islamiyah lil-Islah; f) Islamic Movement for Reform; g) Movement for (Islamic) Reform in Arabia Ltd; h) Movement for Reform in Arabia Ltd). Címe: a) BM Box: MIRA, London WC1N 3XX, Egyesült Királyság; b) Safiee Suite, EBC House, Townsend Lane, London NW9 8LL, Egyesült Királyság. Egyéb információ: a) e-mail címei: info@islah.org és info@islah.tv; b) internetes oldal: http://www.islah.info; c) tel: 020 8452 0303; d) fax: 020 8452 0808; e) egyesült királyságbeli cégnyilvántartási száma: 03834450. A 2a. cikk (4) bekezdésének b) pontjában meghatározott megjelölés időpontja: 2005.7.15.”


title: A Bizottság 177/2013/EU végrehajtási rendelete ( 2013. február 28. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               1.3.2013

               HU

               Az Európai Unió Hivatalos Lapja

               L 58/1

         A BIZOTTSÁG 177/2013/EU VÉGREHAJTÁSI RENDELETE
   (2013. február 28.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. február 28-án.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  IL

                  82,8

                  MA

                  62,8

                  TN

                  79,5

                  TR

                  101,9

                  ZZ

                  81,8

                  0707 00 05

                  EG

                  191,6

                  MA

                  170,1

                  TR

                  177,6

                  ZZ

                  179,8

                  0709 91 00

                  EG

                  72,9

                  ZZ

                  72,9

                  0709 93 10

                  MA

                  39,4

                  TR

                  123,3

                  ZZ

                  81,4

                  0805 10 20

                  EG

                  50,3

                  IL

                  71,6

                  MA

                  60,9

                  TN

                  54,7

                  TR

                  62,9

                  ZZ

                  60,1

                  0805 50 10

                  TR

                  67,9

                  ZZ

                  67,9

                  0808 10 80

                  BR

                  96,8

                  CL

                  110,1

                  CN

                  82,2

                  MK

                  35,9

                  US

                  179,8

                  ZZ

                  101,0

                  0808 30 90

                  AR

                  118,9

                  CL

                  145,2

                  CN

                  84,0

                  TR

                  179,9

                  ZA

                  110,8

                  ZZ

                  127,8

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság (EU) 2017/5 végrehajtási rendelete (2017. január 5.) az Oroszországból és Brazíliából származó egyes melegen hengerelt, sík, vasból, ötvözetlen acélból vagy más ötvözött acélból készült termékek behozatalára vonatkozó nyilvántartásba vételi kötelezettség bevezetéséről

text:
               6.1.2017

               HU

               Az Európai Unió Hivatalos Lapja

               L 3/1

         A BIZOTTSÁG (EU) 2017/5 VÉGREHAJTÁSI RENDELETE
   (2017. január 5.)
   az Oroszországból és Brazíliából származó egyes melegen hengerelt, sík, vasból, ötvözetlen acélból vagy más ötvözött acélból készült termékek behozatalára vonatkozó nyilvántartásba vételi kötelezettség bevezetéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) (a továbbiakban: alaprendelet) és különösen annak 14. cikke (5) bekezdésére,
   a tagállamok tájékoztatását követően,
   mivel:

               (1)

               Az Európai Bizottság (a továbbiakban: Bizottság) 2016. július 7-én az Európai Unió Hivatalos Lapjában közzétett értesítés (2) útján dömpingellenes eljárás megindítását jelentette be a Brazíliából, Iránból, Oroszországból, Szerbiából és Ukrajnából származó egyes melegen hengerelt, sík acéltermékek behozatalára vonatkozóan, miután az Eurofer (a továbbiakban: panaszos) az egyes melegen hengerelt, sík, vasból, ötvözetlen acélból vagy más ötvözött acélból készült termékek teljes uniós termelésének több mint 25 %-át kitevő gyártók nevében 2016. május 23-án panaszt nyújtott be.

         1.   AZ ÉRINTETT TERMÉK

               (2)

               A nyilvántartásba vételi kötelezettség alá tartozó termék a Brazíliából, Iránból, Oroszországból, Szerbiából és Ukrajnából (a továbbiakban: érintett országok) származó, egyes síkhengerelt termékek vasból, ötvözetlen acélból vagy más ötvözött acélból, tekercsben vagy nem tekercsben (beleértve a méretre vágott termékeket és a „keskeny szalagot”), melegen hengerelve, de tovább nem megmunkálva, plattírozás, lemezelés vagy bevonás nélkül (a továbbiakban: érintett termék).

               (3)

               Az érintett termék nem foglalja magában:

                           —

                           a rozsdamentes acélból és a szemcseorientált szilícium-elektromos acélból készült termékeket,

                           —

                           a nem tekercsben lévő, felületükön mintázás nélküli, 10 mm-t meghaladó vastagságú és legalább 600 mm szélességű termékeket, valamint

                           —

                           a nem tekercsben lévő, felületükön mintázás nélküli, legalább 4,75 mm, de 10 mm-t nem meghaladó vastagságú és legalább 2 050 mm szélességű termékeket.

               (4)

               Az érintett termék jelenleg a 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10, 7225 30 10, 7225 30 30, 7225 30 90, ex 7225 40 12, ex 7225 40 15, ex 7225 40 60, 7225 40 90, ex 7226 19 10, ex 7226 20 00, 7226 91 20, 7226 91 91 és 7226 91 99 KN-kódok alá tartozik. A fenti KN-kódok csak tájékoztató jellegűek.

         2.   A KÉRELEM

               (5)

               A panaszos 2016. október 11-én kérelmet nyújtott be az érintett országokból származó érintett termék behozatalának nyilvántartásba vétele iránt. A panaszos 2016. november 21-én frissebb pénzügyi adatok megadásával aktualizálta a kérelmet. A panaszos azt kérte, hogy az érintett termék érintett országokból érkező behozatalára vezessenek be nyilvántartásba vételi kötelezettséget annak érdekében, hogy ezt követően a nyilvántartásba vétel napjától lehessen intézkedéseket alkalmazni az érintett behozatalra.

               (6)

               A kérelem nyomán négy érdekelt fél jelentkezett, amelyek azt állították, hogy a panaszos nyilvántartásba vétel iránti első kérelme nem tartalmazott elegendő bizonyítékot az érintett termék Iránból (3), Oroszországból (4), Szerbiából (5) és Ukrajnából (6) érkező behozatalára vonatkozó nyilvántartásba vétel alátámasztásához.

         3.   A NYILVÁNTARTÁSBA VÉTEL INDOKAI

               (7)

               Az alaprendelet 14. cikkének (5) bekezdése szerint a Bizottság utasíthatja a vámhatóságokat, hogy tegyék meg a szükséges lépéseket a behozatal nyilvántartásba vételéhez, annak érdekében, hogy ezt követően intézkedések legyenek alkalmazhatók az érintett behozatalra. A nyilvántartásba vételi kötelezettséget az uniós gazdasági ágazatnak egy ilyen intézkedés indokoltságát megfelelően bizonyító kérelme nyomán lehet a behozatalra bevezetni.

               (8)

               A panaszos azt állította, hogy az importőrök teljes mértékben tisztában voltak a huzamos ideje zajló, az uniós gazdasági ágazatnak kárt okozó dömpinggel. Az érintett országokból érkező behozatal kárt okozott az uniós gazdasági ágazatnak, és még a vizsgálati időszakot követően is az érintett behozatal jelentős mértékű növekedése volt tapasztalható. Mindez komolyan rontaná a dömpingellenes vám javító hatását, amennyiben előírnák egy ilyen vám alkalmazását.

               (9)

               A Bizottság az alaprendelet 10. cikkének (4) bekezdése fényében megvizsgálta a kérelmet. Megvizsgálta mindenekelőtt azt, hogy az importőröknek tudomásuk volt vagy tudniuk kellett volna-e a dömpingről, annak mértékéről és a vélt vagy megállapított kárról. Ezenkívül elemezte, hogy a behozatal jelentős mértékű további növekedése volt-e tapasztalható, ami – figyelembe véve az időzítést, a behozatal mennyiségét és az egyéb körülményeket – várhatóan komolyan rontaná az alkalmazandó végleges dömpingellenes vám javító hatását.

         3.1.   Az importőrök tudomása a dömpingről, annak mértékéről, valamint a vélt kárról

               (10)

               Az Eurofer 2016. május 23-i panasza elegendő meggyőző bizonyítékot tartalmazott az öt érintett országból érkező állítólagos dömpinggel kapcsolatban. A panasz nem bizalmas változata legalább 20 %-ot meghaladó mértékűre becsülte az öt érintett országból érkező behozatal dömpingkülönbözeteit. A panaszos az öt érintett országból négy (Brazília, Irán, Oroszország és Ukrajna) esetében a Steel First vagy más piaci jelentések árinformációin alapuló rendes értékkel kapcsolatos bizonyítékokat szerepeltetett a panaszban. A fennmaradó érintett országot (Szerbia) illetően a panaszos számtanilag képzett rendes értékkel (becsült előállítási költségek, SGA-költségek és nyereség) kapcsolatos bizonyítékokat nyújtott be. A dömpingre vonatkozó bizonyítékok az így megállapított rendes értékek és az Unióba irányuló exportra értékesített érintett termékért fizetett exportár (gyártelepi szinten történő) összehasonlításán alapul. Az érintett országokra vonatkozó exportárak megállapítása a Steel First információi vagy az Eurostat adatai alapján történt. A panasz a vélt kárt illetően is meggyőző bizonyítékokkal szolgált.

               (11)

               E pontokat a jelenlegi eljárás megindításáról szóló, 2016. július 7-i értesítés részletesen kifejtette (7). Mivel a szóban forgó értesítés az összes importőr számára elérhető nyilvános dokumentum, a Bizottság véleménye szerint az importőröknek legkésőbb annak időpontjában tudomásuk volt vagy tudniuk kellett volna az állítólagos dömping fennállásáról, annak mértékéről és a vélt kárról. A Bizottság így arra a következtetésre jutott, hogy a nyilvántartásba vétel első kritériuma teljesült.

         3.2.   A behozatal jelentős mértékű további növekedése

               (12)

               A nyilvántartásba vétel iránti, aktualizált kérelmében a panaszos összehasonlította az érintett termék összes érintett országból érkező behozatalának 2015. július 1. és 2016. június 30., illetve 2016. július 1. és 2016. október 31. közötti időszak alatti aggregált átlagos havi volumenét. Ez az összehasonlítás az öt érintett országból érkező behozatal átlagos havi volumenének 24 %-os emelkedését mutatta.

               (13)

               A Bizottság véleménye szerint nem volt helyénvaló 2016. július havi adatokat felhasználni, hiszen – miként az a (12) preambulumbekezdésben szerepel – az importőröknek mindössze július 7-től kezdődően kellett volna tudniuk az állítólagos dömpingről és a vélt kárról. Az ezen időpontot megelőző adatok nem lehetnek döntőek a nyilvántartásba vétel szempontjából. Tekintettel arra, hogy a behozatali statisztikákat havi szinten állítják össze, a Bizottság úgy határozott, hogy az érintett országokból érkező behozatal átlagos volumenét a 2015. július 1. és 2016. június 30., illetve a 2016. augusztus 1. és 2016. november 30. közötti (azaz az eljárás 2016. július 7-i megindítását követő 4 hónapos) időszakra vonatkozóan veti össze.

               (14)

               A Bizottság a behozatal teljes átlagos havi volumenének összehasonlításakor ezen időszak vonatkozásában 14 %-ot kitevő, jelentős mértékű növekedést állapított meg az érintett országok tekintetében. A Bizottság ugyanakkor jelentős eltéréseket is felfedezett az öt ország egyéni exportteljesítményei között, amelyeket a (6) preambulumbekezdésben említett beadványok is kiemeltek.

               (15)

               Az öt érintett ország esetében a behozatal teljes átlagos havi volumenének a (13) preambulumbekezdésben említett időszak alatti 14 %-os növekedése mindenekelőtt az oroszországi behozatal (+ 73 %-os) és a brazíliai behozatal (+ 26 %-os) jelentős mértékű növekedésének, és két másik érintett országból (Ukrajna és Irán) érkező behozatal visszaesésének, valamint az érintett termék Szerbiából érkező behozatalának változatlan szintjének együttes eredménye.

               (16)

               Ennélfogva az öt érintett országból érkező dömpingelt behozatal volumenében bekövetkezett növekedés teljes mértékben csak az oroszországi és a brazíliai behozatali volumen jelentős mértékű növekedésének tulajdonítható. E kivételes körülményekre tekintettel a Bizottság nem tartotta indokoltnak a behozatal másik három ország esetében történő nyilvántartásba vételét. Még akkor is, ha a Bizottság a fő vizsgálat során mind az öt országra vonatkozó, összesített kárértékelést végezne az alaprendelet 3. cikkének (4) bekezdése szerint, aránytalannak tűnne visszamenőleges hatállyal kivetni vámokat olyan országokból érkező behozatalra, amelyek esetében a kivitel az ügy megindítását követően stagnált vagy akár vissza is esett. Ennélfogva a Bizottság arra a következtetésre jutott, hogy az érintett behozatalok nyilvántartásba vétele szintén szükségtelen.

         3.3.   Egyéb körülmények

               (17)

               A panaszos 2016. május 23-i panaszában meggyőző bizonyítékokkal szolgált az érintett országok általi behozatal során felszámított értékesítési árak csökkenő tendenciájával kapcsolatban. Az Unióval szemben alkalmazott átlagos értékesítési árak csökkentek 2011 és 2015 között, és így legalább 30 %-kal alákínáltak az uniós acélgyártók átlagos értékesítési árainak. Összességében véve és tekintettel a panaszban szereplő állítólagos dömpingkülönbözetek mértékére, a bizonyítékok ebben a szakaszban kellően alátámasztják az érintett országok exportőrei részéről fennálló dömpinget. A panaszos azonban a nyilvántartásba vétel iránti 2016. október 11-i kérelmében nem nyújtott be aktualizált információkat a jelenlegi vizsgálat megindítását követő importárakról.

               (18)

               A Bizottság véleménye szerint az áraknak az ügy megindítását követő alakulása egy másik lényeges körülmény a nyilvántartásba vétel iránti kérelem szempontjából. Ennélfogva a Bizottság az Eurostat számadatai alapján elemezte az importárakat. A Bizottság megállapította, hogy az érintett országok importárai valamelyest megemelkedtek a jelenlegi vizsgálat megindítását követően.

               (19)

               Az oroszországi és brazíliai importárak növekvő tendenciájának értékelésekor a Bizottság megállapította, hogy az árak abszolút értékben véve mégis kritikusan alacsony szinten maradtak. Mégpedig az árszint 2015 végén alacsonyabb volt az uniós gazdasági ágazat termelési költségeinél, miként azt a Bizottság a melegen hengerelt sík termékekkel kapcsolatos, párhuzamosan folyó kínai ügy kapcsán megállapította (8). E körülményekre tekintettel a Bizottság arra a következtetésre jutott, hogy indokolt az e két országból érkező behozatal nyilvántartásba vétele.

         3.4.   Következtetés

               (20)

               Végeredményben az öt érintett országból érkező dömpingelt behozatal volumenében bekövetkezett növekedés teljes mértékben az oroszországi és a brazíliai behozatali volumen jelentős mértékű növekedésének tulajdonítható. Figyelembe véve az időzítést, az oroszországi és a brazíliai behozatal terén mutatkozó e jelentős mértékű növekedés várhatóan komolyan rontaná bármilyen végleges vám javító hatását, hacsak nem kerülne sor ilyen vámok visszamenőleges hatállyal történő alkalmazására.

         4.   AZ ELJÁRÁS

               (21)

               A fentiek alapján a Bizottság arra a következtetésre jutott, hogy elegendő meggyőző bizonyíték áll rendelkezésre azt illetően, hogy indokolt az alaprendelet 14. cikkének (5) bekezdése szerinti nyilvántartásba vételi kötelezettséget bevezetni az érintett termék oroszországi és brazíliai behozatalára.

               (22)

               A Bizottság felkéri az érdekelt feleket, hogy írásban ismertessék álláspontjukat, és állításaikat támasszák alá bizonyítékokkal. A Bizottság meghallgathatja továbbá az érdekelt feleket, amennyiben írásban olyan kérelmet nyújtanak be, amelyből kitűnik, hogy meghallgatásukat különleges okok indokolják.

         5.   NYILVÁNTARTÁSBA VÉTEL

               (23)

               Az alaprendelet 14. cikkének (5) bekezdése értelmében az érintett termék oroszországi és brazíliai behozatalára nyilvántartásba vételi kötelezettséget kell bevezetni annak biztosítása céljából, hogy amennyiben a vizsgálat során dömpingellenes vámok kivetéséhez vezető ténymegállapítások születnének, e vámok a szükséges feltételek teljesülése esetén – az alaprendelet 10. cikkének (4) bekezdésével összhangban – visszamenőleges hatállyal is kivethetők legyenek a nyilvántartásba vett, oroszországi és brazíliai behozatalra.

               (24)

               A panaszos a panaszban Oroszország esetében 20–40 % közötti, míg Brazília esetében 40–70 % közötti mértékűre becsülte az átlagos dömpingkülönbözetet. Ezenkívül becslései szerint Oroszország és Brazília esetében is átlagosan 20–50 % közötti mértékű az érintett termék áron aluli értékesítése. Oroszország és Brazília vonatkozásában a lehetséges jövőbeli kötelezettség becsült összege az átlagos dömpingkülönbözet panasz alapján becsült mértékében, azaz az érintett termék CIF-importértékének 20–50 %-ában került meghatározásra.

         6.   A SZEMÉLYES ADATOK KEZELÉSE

               (25)

               A Bizottság az e nyilvántartásba vétel során gyűjtött valamennyi személyes adatot a 45/2001/EK európai parlamenti és tanácsi rendeletnek (9) megfelelően fogja kezelni,

         ELFOGADTA EZT A RENDELETET:
   1. cikk
   (1)   A Bizottság az (EU) 2016/1036 rendelet 14. cikke (5) bekezdésének értelmében utasítja a vámhatóságokat, hogy tegyék meg a szükséges lépéseket a Brazíliából és Oroszországból származó, egyes síkhengerelt, vasból, ötvözetlen acélból vagy más ötvözött acélból készült, tekercsben vagy nem tekercsben lévő (beleértve a méretre vágott termékeket és a „keskeny szalagot”), melegen hengerelt, de tovább nem megmunkált, plattírozás, lemezelés vagy bevonás nélküli termékek Unióba irányuló behozatalának nyilvántartásba vételéhez.
   Az érintett termék nem foglalja magában:

               —

               a rozsdamentes acélból és a szemcseorientált szilícium-elektromos acélból készült termékeket,

               —

               a nem tekercsben lévő, felületükön mintázás nélküli, 10 mm-t meghaladó vastagságú és legalább 600 mm szélességű termékeket, valamint

               —

               a nem tekercsben lévő, felületükön mintázás nélküli, legalább 4,75 mm, de 10 mm-t nem meghaladó vastagságú és legalább 2 050 mm szélességű termékeket.

         (2)   Az érintett termék jelenleg a 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10, 7225 30 10, 7225 30 30, 7225 30 90, ex 7225 40 12, ex 7225 40 15, ex 7225 40 60, 7225 40 90, ex 7226 19 10, ex 7226 20 00, 7226 91 20, 7226 91 91 és 7226 91 99 KN-kódok alá tartozik (TARIC-kód: 7225191090, 7225401295, 7225401595, 7225406090, 7226191090, 7226200095).
   (3)   A nyilvántartásba vételi kötelezettség az e rendelet hatálybalépésének napját követő kilenc hónap elteltével hatályát veszti.
   (4)   A Bizottság felkéri az érdekelt feleket, hogy írásban megfogalmazott álláspontjukat, az azt alátámasztó bizonyítékokat, illetve meghallgatás iránti kérelmüket az e rendelet kihirdetésétől számított húsz napon belül ismertessék.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. január 5-én.

            a Bizottság részéről

            az elnök

         Jean-Claude JUNCKER

      (1)  HL L 176., 2016.6.30., 21. o.

      (2)  Értesítés a Brazíliából, Iránból, Oroszországból, Szerbiából és Ukrajnából származó egyes melegen hengerelt, sík, vasból, ötvözetlen acélból vagy más ötvözött acélból készült termékek behozatalára vonatkozó dömpingellenes eljárás megindításáról (HL C 246., 2016.7.7., 7. o.).

      (3)  A Mobarakeh Steel Company 2016. november 9-i beadványa.

      (4)  Az MMK Group és a Severstal Group 2016. november 10-i beadványa.

      (5)  A Zelezara Smederevo d.o.o. 2016. október 28-i beadványa.

      (6)  A Metinvest Group 2016. december 5-i beadványa.

      (7)  Az eljárás megindításáról szóló értesítés 3. szakasza (lásd a 2. lábjegyzetet).

      (8)  A Bizottság (EU) 2016/1778 végrehajtási rendelete (2016. október 6.) a Kínai Népköztársaságból származó egyes melegen hengerelt, sík, vasból, ötvözetlen acélból vagy más ötvözött acélból készült termékek behozatalára vonatkozó ideiglenes dömpingellenes vám kivetéséről (HL L 272., 2016.10.7., 33. o.). A (104) preambulumbekezdésben szereplő táblázat.

      (9)  Az Európai Parlament és a Tanács 2000. december 18-i 45/2001/EK rendelet a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról (HL L 8., 2001.1.12., 1. o.).


title: A Bizottság 959/2012/EU végrehajtási rendelete ( 2012. október 17. ) a 2012. december 1-jétől 2013. február 28-ig tartó alidőszakban történő fokhagyma-behozatalra vonatkozó engedélyek kibocsátásáról

text:
               18.10.2012

               HU

               Az Európai Unió Hivatalos Lapja

               L 287/9

         A BIZOTTSÁG 959/2012/EU VÉGREHAJTÁSI RENDELETE
   (2012. október 17.)
   a 2012. december 1-jétől2013. február 28-ig tartó alidőszakban történő fokhagyma-behozatalra vonatkozó engedélyek kibocsátásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre („az egységes közös piacszervezésről szóló rendelet”) (1),
   tekintettel az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról szóló, 2006. augusztus 31-i 1301/2006/EK bizottsági rendeletre (2) és különösen annak 7. cikke (2) bekezdésére,
   mivel:

               (1)

               A 341/2007/EK bizottsági rendelet (3) a harmadik országokból behozott fokhagymára és más mezőgazdasági termékekre vonatkozóan vámkontingenseket nyit meg, és rendelkezik e vámkontingensek kezeléséről, valamint bevezet egy rendszert a behozatali engedélyek és a származási bizonyítványok tekintetében.

               (2)

               Azon mennyiségek, amelyekre a 341/2007/EK rendelet 10. cikkének (1) bekezdése alapján a hagyományos és az új importőrök 2012 október első hét napján „A” engedélykérelmeket nyújtottak be, meghaladják a Kínából és Argentínából, valamint a Kínától és Argentínától eltérő valamennyi harmadik országból származó termékek esetében rendelkezésre álló mennyiségeket.

               (3)

               Ezért az 1301/2006/EK rendelet 7. cikkének (2) bekezdésével összhangban meg kell határozni, hogy milyen mértékben lehet helyt adni a Bizottsághoz a 341/2007/EK rendelet 12. cikkének alkalmazásával, legkésőbb 2012. október 14-ig elküldött „A” engedélykérelmeknek.

               (4)

               A behozatali engedélyek kibocsátására irányuló eljárás hatékony lebonyolítása érdekében ennek a rendeletnek indokolt kihirdetését követően azonnal hatályba lépnie,

         ELFOGADTA EZT A RENDELETET:
   1. cikk
   A 341/2007/EK rendelet 10. cikkének (1) bekezdése alapján a 2012. október első hét napján benyújtott és a Bizottsághoz legkésőbb 2012. október 14-ig elküldött „A” behozatali engedély iránti kérelmeknek a kérelmezett mennyiségek e rendelet mellékletében meghatározott százaléka erejéig kell helyt adni.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. október 17-én.

            a Bizottság részéről, az elnök nevében,

         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 238., 2006.9.1., 13. o.

      (3)  HL L 90., 2007.3.30., 12. o.

      MELLÉKLET

                  Származási hely

                  Tételszám

                  Elosztási együttható

                  Argentína

                              —

                              Hagyományos importőrök

                  09.4104

                  92,505965 %

                              —

                              Új importőrök

                  09.4099

                  1,338084 %

                  Kína

                              —

                              Hagyományos importőrök

                  09.4105

                  42,208055 %

                              —

                              Új importőrök

                  09.4100

                  0,385076 %

                  Egyéb harmadik országok

                              —

                              Hagyományos importőrök

                  09.4106

                  100 %

                              —

                              Új importőrök

                  09.4102

                  3,949315 %


title: A Bizottság (EU) 2015/2068 végrehajtási rendelete (2015. november 17.) az 517/2014/EU európai parlamenti és tanácsi rendelet alapján a fluortartalmú üvegházhatású gázokat tartalmazó termékeken és berendezéseken elhelyezendő címkék formátumának meghatározásáról (EGT-vonatkozású szöveg)

text:
               18.11.2015

               HU

               Az Európai Unió Hivatalos Lapja

               L 301/39

         A BIZOTTSÁG (EU) 2015/2068 VÉGREHAJTÁSI RENDELETE
   (2015. november 17.)
   az 517/2014/EU európai parlamenti és tanácsi rendelet alapján a fluortartalmú üvegházhatású gázokat tartalmazó termékeken és berendezéseken elhelyezendő címkék formátumának meghatározásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a fluortartalmú üvegházhatású gázokról és a 842/2006/EK rendelet hatályon kívül helyezéséről szóló, 2014. április 16-i 517/2014/EU európai parlamenti és tanácsi rendeletre (1) és különösen annak 12. cikke (14) bekezdésére,
   mivel:

               (1)

               Az 517/2014/EU rendelet 12. cikke magában foglal bizonyos, az 1494/2007/EK bizottsági rendeletben (2) előírt, fluortartalmú üvegházhatású gázokat tartalmazó vagy ilyen gázokkal működtetett termékekre és berendezésekre vonatkozó címkézési követelményeket, melyeket további – habokra és különleges felhasználási célokra forgalmazott fluortartalmú üvegházhatású gázokra irányuló – címkézési követelményekkel egészít ki.

               (2)

               Az egyértelműség érdekében helyénvaló meghatározni az 517/2014/EU rendelet 12. cikkének (1) bekezdésében említett címkéken feltüntetendő információk pontos megfogalmazását, és követelményeket kell felállítani az ilyen címkék külső megjelenésére és elhelyezésére vonatkozóan, láthatóságuk és olvashatóságuk biztosítására.

               (3)

               Annak érdekében, hogy azokon a fluortartalmú üvegházhatású gázokat tartalmazó termékeken – különösen azok tartályain, ideértve a palackokat, a hordókat, a közúti és a vasúti tartálykocsikat –, amelyek az 1272/2008/EK európai parlamenti és tanácsi rendelet (3) hatálya alá is tartoznak, egyetlen címke szerepeljen, az 517/2014/EU rendeletben meghatározott címkézési információkat a címkén a kiegészítő információs mezőben kell feltüntetni.

               (4)

               Ezért az 1494/2007/EK rendeletet hatályon kívül kell helyezni.

               (5)

               Az e rendeletben előírt intézkedések összhangban vannak az 517/2014/EU rendelet 24. cikkével létrehozott bizottság véleményével,

         ELFOGADTA EZT A RENDELETET:
   1. cikk
   Tárgy
   Ez a rendelet meghatározza az 517/2014/EU rendelet 12. cikkének (1), (2) és (5) bekezdésében említett termék- és berendezéstípusok, valamint az említett rendelet 12. cikkének (6)–(12) bekezdésében említett fluortartalmú üvegházhatású gázok esetében alkalmazandó címkék formátumát.
   2. cikk
   A címkék formátuma
   (1)   A címkén szereplő információknak világosan el kell különülniük a címke hátterétől, és a megfelelő olvashatóság biztosításához szükséges mérettel és tagolással kell rendelkezniük. Amennyiben az e rendelet által előírt információkat az érintett terméken vagy berendezésen már rögzített címkéhez kell hozzáadni, a kiegészítő információ betűmérete nem lehet kisebb a címkén, a már létező névtáblán vagy más termékinformációs címkén található egyéb információk legkisebb betűméreténél.
   (2)   Az egész címkét és tartalmát úgy kell kialakítani, hogy a terméken vagy berendezésen rögzítve maradjon, és rendeltetésszerű üzemi körülmények között jól olvasható legyen mindaddig, míg a termék vagy berendezés fluortartalmú üvegházhatású gázokat tartalmaz.
   (3)   Az 517/2014/EU rendelet 12. cikkének (1) bekezdésében említett termékeken és berendezéseken olyan címkét kell használni, amely feltünteti az 517/2014/EU rendelet 12. cikkének (3) bekezdésében előírt információkat, valamint a „Fluortartalmú üvegházhatású gázokat tartalmaz.” mondatot.
   (4)   A fluortartalmú üvegházhatású gázok tömegét kilogrammban kell megadni, a szén-dioxid-egyenértéket pedig tonnában.
   (5)   Amennyiben a berendezést fluortartalmú üvegházhatású gázokkal előzetesen feltöltik, vagy ha működéséhez ilyen gázok szükségesek, és azok hozzáadása a gyártás helyszínén kívül is történhet, anélkül, hogy a gyártó meghatározná a teljes végső mennyiséget, a címkén fel kell tüntetni a gyártás helyszínén hozzáadott mennyiséget vagy a tervezés szerinti mennyiséget, és a címkén helyet kell biztosítani a gyártás helyszínén kívül hozzáadott mennyiség és a teljes végső mennyiség feltüntetéséhez.
   (6)   Ha egy, fluortartalmú üvegházhatású gázokat vagy előre kevert poliolokat tartalmazó termék címkézése tekintetében az 1272/2008/EK rendelet is alkalmazandó, az 517/2014/EU rendelet 12. cikkének (3) és (5)–(12) bekezdésében előírt információkat a címkén az 1272/2008/EK rendelet 25. cikkében említett kiegészítő információs mezőben kell feltüntetni.
   (7)   Amennyiben a fluortartalmú üvegházhatású gázokat az 517/2014/EU rendelet 12. cikkének (6)–(12) bekezdésében meghatározott bizonyos felhasználások egyikére szánták, a címkén az alábbi szöveget kell feltüntetni:
   a)   „100 %-ban regenerált” vagy „100 %-ban újrahasznosított”: olyan regenerált vagy újrahasznosított fluortartalmú üvegházhatású gázok esetében, amelyek nem tartalmaznak korábban nem használt fluortartalmú üvegházhatású gázokat. A regenerálást vagy az újrahasznosítást végző létesítmény címének feltüntetésekor meg kell adni az Unión belüli postai címet is.
   b)   „Kizárólag ártalmatlanítás céljából importált”: ártalmatlanítás céljából importált fluortartalmú üvegházhatású gázmennyiségek esetében;
   c)   „Kizárólag az EU-n kívülre irányuló, közvetlen, ömlesztett export”: gyártók vagy importőrök által vállalkozások részére leszállított fluortartalmú üvegházhatású gázmennyiségek közvetlen, az Unión kívülre irányuló, ömlesztett exportja;
   d)   „Kizárólag katonai felszerelésekben való felhasználásra”: katonai felszerelésekben való felhasználásra szánt fluortartalmú üvegházhatású gázmennyiségek esetében;
   e)   „Kizárólag a félvezetőgyártó ágazatban végzett marás/tisztítás céljára”: olyan fluortartalmú üvegházhatású gázmennyiségek esetében, amelyeket marás vagy tisztítás céljával használnak fel a félvezetőgyártó ágazatban;
   f)   „Kizárólag alapanyagként való felhasználásra”: alapanyagként szolgáló fluortartalmú üvegházhatású gázmennyiségek esetében;
   g)   „Kizárólag adagolószelepes inhalátorok előállítása céljából”: az adagolószelepes inhalátorokban a gyógyszerek bejuttatására szánt fluortartalmú üvegházhatású gázmennyiségek.
   (8)   Azon hűtő- és légkondicionáló berendezéseket, valamint hőszivattyúkat, amelyeket fluortartalmú üvegházhatású gázokkal fújt habbal szigeteltek, az alábbi mondatot tartalmazó címkével kell ellátni: „Fluortartalmú üvegházhatású gázokkal fújt hab.”
   (9)   A címkéket az 517/2014/EU rendelet 12. cikke (4) bekezdésének megfelelően kell elhelyezni, ahol lehetséges, közvetlenül a fluortartalmú üvegházhatású gázt tartalmazó termék vagy berendezés már létező névtáblája vagy termékinformációs címkéje mellett.
   3. cikk
   Hatályon kívül helyezés
   Az 1494/2007/EK rendelet hatályát veszti. Az 1494/2007/EK rendelet 2. cikke (1) bekezdésének c) pontja 2017. január 1-jéig alkalmazandó marad; ugyanakkor annak érdekében, hogy már 2017. január 1-je előtt megfelelhessenek e rendelkezésnek, a vállalkozások jelenleg is alkalmazhatják az 517/2014/EU rendelet 12. cikke (3) bekezdésének c) pontját.
   Az 1494/2007/EK rendeletre való hivatkozásokat az e rendeletre vonatkozó hivatkozásokként kell értelmezni, a mellékletben található megfelelési táblázat szerint.
   4. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. november 17-én.

            a Bizottság részéről

            az elnök

         Jean-Claude JUNCKER

      (1)  HL L 150., 2014.5.20., 195. o.

      (2)  A Bizottság 2007. december 17-i 1494/2007/EK rendelete az Európai Parlament és a Tanács 842/2006/EK rendelete alapján az egyes fluortartalmú üvegházhatású gázokat tartalmazó termékek és berendezések címkéinek formáiról és a különleges címkézési követelmények megállapításáról (HL L 332., 2007.12.18., 25. o.).

      (3)  Az Európai Parlament és a Tanács 2008. december 16-i 1272/2008/EK rendelete az anyagok és keverékek osztályozásáról, címkézéséről és csomagolásáról, a 67/548/EGK és az 1999/45/EK irányelv módosításáról és hatályon kívül helyezéséről, valamint az 1907/2006/EK rendelet módosításáról (HL L 353., 2008.12.31., 1. o.).

      MELLÉKLET

         Megfelelési táblázat

                  1494/2007/EK rendelet

                  E rendelet

                  1. cikk

                  1. cikk

                  2. cikk (1) bekezdés

                  2. cikk (3) és (4) bekezdés

                  2. cikk (2) bekezdés

                  2. cikk (8) bekezdés

                  2. cikk (3) bekezdés

                  2. cikk (5) bekezdés

                  2. cikk (4) bekezdés

                  —

                  3. cikk (1) bekezdés

                  —

                  3. cikk (2) bekezdés

                  2. cikk (1) bekezdés

                  3. cikk (3) bekezdés

                  2. cikk (2) bekezdés

                  4. cikk (1) bekezdés

                  2. cikk (9) bekezdés

                  4. cikk (2) bekezdés

                  —

                  5. cikk

                  4. cikk


title: A Bizottság (EU) 2015/22 végrehajtási rendelete ( 2015. január 5. ) egyes áruk Kombinált Nómenklatúra szerinti besorolásáról

text:
               8.1.2015

               HU

               Az Európai Unió Hivatalos Lapja

               L 4/13

         A BIZOTTSÁG (EU) 2015/22 VÉGREHAJTÁSI RENDELETE
   (2015. január 5.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:

               (1)

               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

               (2)

               A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

               (3)

               Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.

               (4)

               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.

               (5)

               Az e rendeletben előírt intézkedések összhangban vannak a Vámkódexbizottság véleményével,

         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseivel összhangban nem álló kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. január 5-én.

            a Bizottság részéről,

            az elnök nevében,

         Heinz ZOUREK

            adóügyi és vámuniós főigazgató

      (1)  HL L 256., 1987.9.7., 1. o.

      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).

      MELLÉKLET

                  Árumegnevezés

                  Besorolás
                  (KN-kód)

                  Indokolás

                  (1)

                  (2)

                  (3)

                  Használt, négykerékhajtású, kompakt szabadidő-terepjáró (SUV) 2 000 cm3 hengerűrtartalmú dízelmotorral, egy öt sebességfokozatú kézi sebességváltóval és egy hátrameneti fokozattal. Bruttó össztömege körülbelül 2 330 kg, teljes terhelhetősége körülbelül 700 kg.
                  Egyetlen, összefüggő légtere van a személyek és az áruk szállítására. A kabinban (a vezetőüléssel együtt) egy két ülésből álló üléssor, valamint öt, ablaktáblával ellátott ajtó van (a hátsó ajtó oldalirányba nyíló típusú). A rakodótér padlója szőnyeggel, a gépjármű teljes belseje tető- és oldalkárpittal van ellátva. A gépjármű az első és a hátsó ablakok le- és felhúzására alkalmas mechanizmussal van felszerelve.
                  A gépjárművet úgy tették áruszállításra alkalmassá, hogy kivették a második üléssort, a hátsó ülések és a biztonsági övek beszerelésére szolgáló állandó rögzítési pontokat pedig lefedték és a kabint egy hálós válaszfallal elválasztott ák. A hátsó ülések és a biztonsági övek beszerelésére szolgáló állandó rögzítési pontokat nem távolították el vagy tették tartósan használhatatlanná.

                  8703 32 90

                  A besorolást a Kombinált Nómenklatúra értelmezésére vonatkozó 1. és 6. általános szabály, valamint a 8703, a 8703 32 és a 8703 32 90 KN-kód szövege határozza meg.
                  Áruszállító járműként a 8704 vámtarifaszám alá történő besorolása kizárt, mivel objektív jellemzői és általános megjelenése alapján a jármű elsősorban személyszállításra tervezett járműnek minősül (öt ablak, tető- és oldalkárpit, szőnyeg). Az áruszállítás céljából elvégzett átalakítások (a hátsó ülések kivétele, a hálós válaszfal beillesztése) könnyen visszafordítható műveletek.
                  A járművet ezért a 8703 32 90 KN-kód alá, elsősorban személyszállításra tervezett használt gépjárműként kell besorolni.


title: A Bizottság (EU) 2015/23 végrehajtási rendelete ( 2015. január 5. ) egyes áruk Kombinált Nómenklatúra szerinti besorolásáról

text:
               8.1.2015

               HU

               Az Európai Unió Hivatalos Lapja

               L 4/15

         A BIZOTTSÁG (EU) 2015/23 VÉGREHAJTÁSI RENDELETE
   (2015. január 5.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:

               (1)

               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

               (2)

               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

               (3)

               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.

               (4)

               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.

               (5)

               Az e rendeletben előírt intézkedések összhangban vannak a Vámkódexbizottság véleményével,

         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. január 5-én.

            a Bizottság részéről,

            az elnök nevében,

         Heinz ZOUREK

            adóügyi és vámuniós főigazgató

      (1)  HL L 256., 1987.9.7., 1. o.

      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).

      MELLÉKLET

                  Árumegnevezés

                  Besorolás
                  (KN-kód)

                  Indokolás

                  (1)

                  (2)

                  (3)

                  T-alakú acéláru. Az áru vállainak külső átmérője 23 mm, központi részének legnagyobb átmérője pedig 40 mm. Az oldalsó végek ferdék, tompahegesztésre alkalmasak, a harmadik végződés belseje menetes.
                  Az oldalsó végeket a radiátor lapok közé hegesztik. A harmadik végződést légtelenítő vagy szabályozó szelep beszereléséhez használják, illetve a radiátornak egy olyan csőhöz való csatlakozására, amely azt például egy kazánnal köti össze.

                      (1) Lásd a képet.

                  7307 93 19

                  A besorolást a Kombinált Nómenklatúra 1. és 6. általános értelmezési szabálya, a XV. áruosztályhoz tartozó megjegyzés 2. a) pontja, valamint a 7307, a 7307 93 és a 7307 93 19 KN-kód szövegezése határozza meg.
                  Az áru a 7307 vámtarifaszám alá besorolt csőszerelvény objektív jellemzőivel rendelkezik. A XV. áruosztályhoz tartozó megjegyzés 2. a) pontjával összhangban a 7307 vámtarifaszám alá tartozó áruk általánosan használható részek. Mivel a többek között a 73. árucsoportba tartozó alkatrészekre történő hivatkozások nem tartalmaznak említést ezen megjegyzésben meghatározott általánosan használható részekre, az árunak a 7322 vámtarifaszám alá fűtőtest részeként történő besorolása kizárt (lásd még a 7322 vámtarifaszámhoz tartozó Harmonizált Rendszer Magyarázata 2. pontjának a) bekezdését).
                  Az árut tehát a 7307 93 19 KN-kód alá, más 609,6 mm-t nem meghaladó legnagyobb külső átmérővel rendelkező tompahegesztésű szerelvényként vagy acél csőtoldatként kell besorolni.

         (1)  A kép csupán tájékoztató jellegű.


title: A Bizottság 1115/2012/EU végrehajtási rendelete ( 2012. november 28. ) egyes gabonafélékre vonatkozó behozatali vámoknak a 2012/2013. gazdasági év tekintetében történő ideiglenes felfüggesztéséről

text:
               29.11.2012

               HU

               Az Európai Unió Hivatalos Lapja

               L 329/14

         A BIZOTTSÁG 1115/2012/EU VÉGREHAJTÁSI RENDELETE
   (2012. november 28.)
   egyes gabonafélékre vonatkozó behozatali vámoknak a 2012/2013. gazdasági év tekintetében történő ideiglenes felfüggesztéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 187. cikkére, összefüggésben 4. cikkével,
   mivel:

               (1)

               Annak érdekében, hogy a 2012/2013. gazdasági év első hónapjaiban biztosítható legyen a közösségi piac gabonafélékkel való ellátása, az 569/2012/EU bizottsági végrehajtási rendelet (2)2012. december 31-ig felfüggesztette az 1067/2008/EK bizottsági rendelettel (3) megnyitott, a gyenge és közepes minőségű közönséges búza behozatalára vonatkozó vámkontingensre alkalmazandó vámokat.

               (2)

               A gabonafélék piacának az Európai Unión belüli alakulásával kapcsolatos, a 2012/2013. gazdasági év végére vonatkozó előrejelzések arra engednek következtetni, hogy az árak továbbra is magasak maradnak, tekintettel a készletek alacsony szintjére és a Bizottságnak a 2012. évi betakarítás eredményeként ténylegesen rendelkezésre álló mennyiségekre vonatkozó jelenlegi becsléseire. Az uniós piac egyensúlyát elősegítő behozatali mennyiség fenntartásának megkönnyítése érdekében szükségesnek mutatkozik biztosítani a gabonafélék behozatalára vonatkozó politika folytonosságát oly módon, hogy a 2012/2013. gazdasági év tekintetében 2013. június 30-ig fenn kell tartani a behozatali vámok ideiglenes felfüggesztését a jelenleg is az említett rendelkezés hatálya alá tartozó behozatali vámkontingens vonatkozásában. Ugyanezen okból indokolt kiterjeszteni az intézkedést a 2305/2003/EK bizottsági rendelettel (4) megnyitott, a takarmányárpa behozatalára vonatkozó vámkontingensre is.

               (3)

               Célszerű továbbá gondoskodni arról, hogy ne érje hátrány azokat a piaci szereplőket, amelyek esetében a gabonaszállítás az Unióba történő behozatal céljából éppen folyamatban van. Ezért helyénvaló figyelembe venni a szállításhoz szükséges időt, valamint lehetővé tenni a piaci szereplők számára, hogy minden olyan gabonafélét az e rendeletben szereplő vámfelfüggesztési rendszer hatálya alatt bocsássanak szabad forgalomba, amelyek közvetlenül az Unióba irányuló szállítása legkésőbb 2013. június 30-án megkezdődött. Indokolt meghatározni továbbá, hogy milyen bizonyítékkal kell igazolni a közvetlenül az Unióba irányuló szállítás tényét és a szállítás megkezdésének napját.

               (4)

               Annak érdekében, hogy a behozatali engedélyek kibocsátására irányuló eljárás 2013. január 1-jétől hatékonyan működjön, indokolt, hogy ez a rendelet az Európai Unió Hivatalos Lapjában való kihirdetését követő napon hatályba lépjen.

               (5)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,

         ELFOGADTA EZT A RENDELETET:
   1. cikk
   (1)   A 1001 99 00 KN-kód alá tartozó, a 642/2010/EU bizottsági rendelet (5) II. melléklete szerinti jó minőségtől eltérő minőségű közönséges búzára, valamint a 1003 KN-kód alá tartozó árpára vonatkozó behozatali vámok alkalmazása az 1067/2008/EK és a 2305/2003/EK rendelettel megnyitott, csökkentett vámtételű kontingensek keretében teljesített valamennyi behozatal tekintetében felfüggesztésre kerül a 2012/2013. gazdasági évre.
   (2)   Abban az esetben, ha az e cikk (1) bekezdésében említett gabonaféléket közvetlenül az Unióba szállítják, és a szállítás legkésőbb 2013. június 30-án megkezdődött, az e rendelet szerinti vámfelfüggesztést az érintett termékek szabad forgalomba bocsátásának céljából továbbra is alkalmazni kell.
   A közvetlenül az Unióba irányuló szállítás tényét és a szállítás megkezdésének napját az illetékes hatóságok számára meggyőző módon, a fuvarokmány eredeti példányának bemutatásával kell igazolni.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2013. január 1-jétől2013. június 30-ig kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. november 28-án.

            a Bizottság részéről

            az elnök

         José Manuel BARROSO

      (1)  HL L 299., 2007.11.16., 1. o.

      (2)  HL L 169., 2012.6.29., 41. o.

      (3)  HL L 290., 2008.10.31., 3. o.

      (4)  HL L 342., 2003.12.30., 7. o.

      (5)  HL L 187., 2010.7.21., 5. o.


title: A Bizottság 29/2014/EU végrehajtási rendelete ( 2013. december 19. ) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [West Country Beef (OFJ)]

text:
               15.1.2014

               HU

               Az Európai Unió Hivatalos Lapja

               L 10/5

         A BIZOTTSÁG 29/2014/EU VÉGREHAJTÁSI RENDELETE
   (2013. december 19.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [West Country Beef (OFJ)]
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 50. cikke (2) bekezdésének a) pontjával összhangban a Bizottság közzétette az Európai Unió Hivatalos Lapjában az Egyesült Királyság kérelmét (2) a „West Country Beef” elnevezés bejegyzésére.

               (2)

               A Bizottsághoz nem érkezett az 1151/2012/EU rendelet 51. cikke szerinti felszólalás, ezért az említett elnevezést be kell jegyezni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezés bejegyzésre kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. december 19-én.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 343., 2012.12.14., 1. o.

      (2)  HL C 231., 2013.8.9., 14. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:

         1.1. osztály:   Friss hús (valamint vágási melléktermék és belsőség)

      EGYESÜLT KIRÁLYSÁG
      West Country Beef (OFJ)